**การนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร**

**วรินธร สุขทรัพย์**

**สาขาวิชาการบริหารการศึกษา มหาวิทยาลัยราชภัฏบ้านสมเด็จเจ้าพระยา**

**บทคัดย่อ**

การวิจัยครั้งนี้โดยมีวัตถุประสงค์เพื่อ 1) ศึกษาสภาพปัจจุบัน และสภาพที่พึงประสงค์การนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร และ 2) ศึกษาแนวทางการพัฒนาการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร ซึ่งมีองค์ประกอบของการนิเทศภายในของผู้บริหารสถานศึกษา 6 ด้าน คือ 1) การสำรวจความต้องการการนิเทศ 2) การวางแผนการนิเทศ 3) การเตรียมการนิเทศ 4) การดำเนินการนิเทศ 5)การสร้างสื่อและเครื่องมือนิเทศ 6) การประเมินผลและปรับปรุงแก้ไข ประชากรที่ใช้ในการวิจัย ได้แก่ ครูผู้สอน จำนวน 38 คน และผู้ให้ข้อมูลหลักเป็นผู้บริหารสถานศึกษา และหัวหน้างาน จำนวน 5 คน เครื่องมือที่ใช้ในการวิจัยเป็นแบบสอบถามมาตรประมาณค่า 5 ระดับ และแบบสัมภาษณ์กึ่งโครงสร้าง การวิเคราะห์ข้อมูลด้วยค่าร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์ข้อมูลเชิงเนื้อหา

ผลการวิจัยพบว่า 1) สภาพปัจจุบันการนิเทศภายในของผู้บริหารสถานศึกษาโดยภาพรวม 6 ด้าน อยู่ในระดับมาก เมื่อพิจารณาเป็นรายด้าน พบว่า การดำเนินการนิเทศ มีค่าเฉลี่ยสูงสุด รองลงมา คือ ด้านการสร้างสื่อและเครื่องมือนิเทศ และด้านการสำรวจความต้องการนิเทศมี ค่าเฉลี่ยต่ำสุด และสภาพที่พึงประสงค์โดยรวมอยู่ในระดับมากที่สุด เมื่อพิจารณาเป็นรายด้านพบว่า ด้านการประเมินผลและปรับปรุงแก้ไขมีค่าเฉลี่ยสูงสุด รองลงมาคือ ด้านการสร้างสื่อและเครื่องมือนิเทศ และด้านการดำเนินการนิเทศมีค่าเฉลี่ยต่ำสุด และ2) แนวทางในการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน สังกัดกรุงเทพมหานคร รวมทั้งสิ้น 18 แนวทาง

**คำสำคัญ:** การนิเทศภายใน

**Internal Supervision Of Educational Institution Administrators At Khongkhorad Utid School, Bang Bon District Office,Bangkok**

**Warintorn Sooksab**

**Educational Administration, Bansomdejchaopraya Rajabhat University**

**ABSTRACT**

The objectives of this research were to 1) study the current conditions and desired conditions of internal supervision of educational institution administrators at Khongkhorad Utid School. Bang Bon District Office Bangkokand 2) to study guidelines for developing internal supervision of educational institution administrators at Khongkhorad Utid School. Bang Bon District Office Bangkok, in 6 aspects, internal supervision of educational institution administrators 1) Supervision needs survey 2) Supervision planning 3) Supervision preparation 4) Supervision 5) Creation of supervision media and tools 6) Evaluation and improvement. The research population included 38 teachers of Khongkhorad Utid School. Bang Bon District Office Bangkok and. The instrument used in the research was 5-level rating scale questionnaire and Semi-Structured Interview. The statistics used in the data analysis were percentage, mean and standard deviation and content analysis.

The research results found that 1) Current condition of internal supervision of educational institution administrators, in 6 aspects were at the high level. Considering each aspect were as follows, the highest was Supervision and the lowest was Supervision needs survey. The desirable conditions were at the highest level. Considering each aspect as follow: The highest was Evaluation and improvement and Supervision and the lowest was determination of school missions. 2) Guidelines for developing internal supervision of educational institution administrators at Khongkhorad Utid School. Bang Bon District Office Bangkok, total of 18 guidelines.

Keywords Internal supervision

**บทนำ**

การพัฒนาคุณภาพการศึกษาให้เกิดคุณภาพนั้น สิ่งหนึ่งที่เป็นคุณภาพของผู้เรียนที่เชื่อมั่นว่าคุณภาพผู้เรียนจะเกิดได้และบรรลุหลักสูตรแกนกลางการศึกษาขั้นพื้นฐาน พุทธศักราช 2551 และมาตรฐานการเรียนรู้ และตัวชี้วัด (ฉบับปรับปรุง พ.ศ. 2560) และหลักสูตรการศึกษาปฐมวัย พุทธศักราช 2560 นั้นจะต้องมีกระบวนการสู่ความสำเร็จมีองค์ประกอบและปัจจัยคือคุณภาพของผู้เรียนที่โรงเรียนต้องประกันคุณภาพต่อผู้ปกครอง และผู้มีส่วนได้ส่วนเสียโรงเรียนต้องประกันคุณภาพต่อผู้ปกครอง และผู้มีส่วนได้ส่วนเสียว่าผู้เรียนจะต้องมีคุณภาพ และมาตรฐานตามหลักสูตร มีทักษะที่จำเป็นในศตวรรษที่ 21

การนิเทศภายในสถานศึกษามีจุดมุ่งหมายชัดเจนเป็นประชาธิปไตย รับฟังความคิดเห็นของผู้อื่นมุ่งส่งเสริมสนับสนุน และพัฒนาการศึกษาโดยเฉพาะผู้นิเทศจะต้องมีความรู้มีประสบการณ์ และทักษะต่าง ๆ ผู้รับการนิเทศก็ต้องการการดูแลเอาใจใส่ สร้างขวัญกำลังใจ และการสนับสนุนจากผู้นิเทศเป็นภารกิจที่จำเป็นต่อการจัดการศึกษาเช่นกัน ความสำคัญในการทำให้เกิดการขับเคลื่อนความสมดุลอยู่ที่ความพร้อมในการเตรียมผู้คนให้เป็นมนุษย์ที่สมบูรณ์ในโลกมนุษย์ที่สมบูรณ์ต้องมีชีวิตที่สมดุลประกอบด้วยพลังปัญญาทักษะสุขภาพ และจิตใจที่งดงาม ชีวิตที่สมดุลเป็นชีวิตที่เต็มเปี่ยมไปด้วยความรู้ และคุณธรรมเป็นฐานรากสำคัญนำพาสู่การพัฒนาที่ยั่งยืน

กระบวนการนิเทศภายในสถานศึกษาเป็นกระบวนการสำคัญของการบริหารสถานศึกษาในการส่งเสริมการพัฒนาการจัดการเรียนรู้ของครูให้สามารถปรับปรุงการจัดการเรียนการสอนของตนเองให้มีประสิทธิภาพตลอดจนให้คำแนะนำในการพัฒนาปรับปรุงการจัดการเรียนรู้ของครูเพื่อพัฒนาผู้เรียนให้เกิดประสิทธิผลส่งเสริมให้ครูได้เรียนรู้คิดค้น และพัฒนานวัตกรรมวิธีการจัดการเรียนรู้เพื่อแก้ปัญหาในชั้นเรียนส่งเสริมการพัฒนาผู้เรียนให้เกิดการเรียนรู้มากขึ้นอีกทั้งติดตามดูแลการดำเนินงานให้เป็นไปตามแผนที่กำหนดส่งเสริมการแลกเปลี่ยนเรียนรู้ระหว่างผู้นิเทศ และผู้รับการนิเทศเพื่อเพิ่มพูนความรู้และส่งเสริมการคิดแนวทางในการพัฒนาผู้เรียนอย่างต่อเนื่อง (จิติมา วรรณศรี,2557)

จากสภาพปัญหาเหตุผล และความจำเป็นดังกล่าวการนิเทศภายในสถานศึกษาถือเป็น ปัจจัยสำคัญของผู้บริหารที่มีผลต่อการพัฒนาคุณภาพการศึกษาผู้วิจัยจึงมีความต้องการที่จะศึกษา สภาพปัจจุบัน และสภาพที่พึงประสงค์ของการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานคร เพื่อหารูปแบบการดำเนินการนิเทศภายในของสถานศึกษา สำนักงานเขตบางบอน กรุงเทพมหานครให้มีประสิทธิภาพส่งผลให้เกิดความร่วมมือการส่งเสริม การสนับสนุนเพื่อให้ส่งผลดีต่อคุณภาพการศึกษาการบริหารสถานศึกษาคุณภาพนักเรียนนอกจากนั้นการศึกษาค้นคว้า และกระบวนการพัฒนาในครั้งนี้ ยังเป็นแนวทางการนิเทศภายในของสถานศึกษา เพื่อที่จะได้นำไปปรับประยุกต์ใช้ให้การนิเทศภายในของสถานศึกษาให้มีมีประสิทธิภาพยิ่งขึ้นต่อไป

**วัตถุประสงค์การวิจัย**

1. เพื่อศึกษาสภาพปัจจุบัน และสภาพที่พึงประสงค์การนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร

2. เพื่อศึกษาแนวทางการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร

**วิธีดำเนินการวิจัย**

**1. ประชากรและกลุ่มตัวอย่าง**

ประชากร ได้แก่ ครูโรงเรียนคงโครัดอุทิศ สำนักงานเขตบางบอน กรุงเทพมหานคร ปีการศึกษา 2566 จำนวน 38 คน กลุ่มตัวอย่างที่ใช้ในการตอบแบบสอบถาม ได้แก่ ครูโรงเรียนพรหมราษฎร์รังสรรค์สำนักงานเขตบางบอน กรุงเทพมหานคร จำนวน 30 คน แล้วนำมาหาค่าสัมประสิทธิ์แอลฟาของครอนบาค (Cronbach’s Alpha coefficient) มีค่าความเชื่อมั่นของแบบสอบถามทั้งฉบับเท่ากับ 0.825

**2. เครื่องมือที่ใช้ในการวิจัย**

เครื่องมือที่ใช้ในการเก็บรวบรวมข้อมูลเพื่อใช้ในการวิจัยในครั้งนี้ เป็นแบบสอบถามเกี่ยวกับการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร ใช้กรอบแนวคิดที่ได้จากการสังเคราะห์องค์ประกอบของการนิเทศภายในของผู้บริหารสถานศึกษา แบ่งออกเป็น 2 ตอน

ตอนที่ 1 สอบถามเกี่ยวกับข้อมูลทั่วไปของผู้ตอบแบบสอบถาม จำแนกตาม เพศ วุฒิการศึกษา และสถานภาพการดำรงตำแหน่ง มีลักษณะแบบสอบถามเป็นแบบเลือกตอบ

ตอนที่ 2 สอบถามเกี่ยวกับการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร ซึ่งมี 6 ด้าน ได้แก่ 1) การสำรวจความต้องการการนิเทศ 2) การวางแผนการนิเทศ 3) การเตรียมการนิเทศ 4) การดำเนินการนิเทศ 5) การสร้างสื่อและเครื่องมือนิเทศ และ6) การประเมินผลและปรับปรุงแก้ไขลักษณะคำถามเป็นแบบมาตราส่วนประมาณค่า (Rating Scale) มี 5 ระดับ ตามวิธีของลิเคอร์ท (Likert) โดยแต่ละระดับมีความหมาย ดังนี้

ระดับ 5 หมายถึง มีการปฏิบัติในระดับมากที่สุด

ระดับ 4 หมายถึง มีการปฏิบัติในระดับมาก

ระดับ 3 หมายถึง มีการปฏิบัติในระดับปานกลาง

ระดับ 2 หมายถึง มีการปฏิบัติในระดับน้อย

ระดับ 1 หมายถึง มีการปฏิบัติในระดับน้อยที่สุด

ส่วนในการสัมภาษณ์ในครั้งนี้เครื่องมือที่ใช้ในการศึกษาค้นคว้าครั้งนี้ แบบสัมภาษณ์เกี่ยวกับการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร เป็นแบบสัมภาษณ์แบบกึ่งโครงสร้าง (Semi-Structured Interview) เกี่ยวกับแนวทางการพัฒนาการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร

**3. การเก็บรวบรวมข้อมูล**

การเก็บรวบรวมเครื่องมือ ในการวิจัยครั้งนี้ได้ดำเนินการเก็บรวบรวมข้อมูลตามขั้นตอนดังนี้

1. นำหนังสือจากบัณฑิตวิทยาลัยมหาวิทยาลัยราชภัฏบ้านสมเด็จเจ้าพระยาไปขอความร่วมมือจากผู้อำนวยการโรงเรียนคงโครัดอุทิศ สำนักงานเขตบางบอน กรุงเทพมหานคร เพื่อแจกแบบสอบถามให้แก่ ครูผู้สอนโรงเรียนโรงเรียนคงโครัดอุทิศ สำนักงานเขตบางบอน กรุงเทพมหานคร จำนวน 38 คน เพื่อเก็บรวบรวมข้อมูล

2. ผู้วิจัยได้เก็บรวบรวมข้อมูลโดยแจกแบบสอบถามด้วยตนเองจำนวน 38 ฉบับ เก็บคืนได้จำนวน 38 ฉบับ คิดเป็นร้อยละ 100

3. ผู้วิจัยนำหนังสือขอความร่วมมือในการเก็บรวบรวมข้อมูล จากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ถึงผู้อำนวยการสถานศึกษาการในโรงเรียนคงโครัดอุทิศ สำนักงานเขตบางบอน กรุงเทพมหานคร ที่เป็นกลุ่มผู้ให้ข้อมูล เพื่อขออนุญาตเข้าเก็บรวบรวมข้อมูลจากการสัมภาษณ์

4. ผู้วิจัยดำเนินการสัมภาษณ์ผู้อำนวยการสถานศึกษาโรงเรียนคงโครัดอุทิศ จำนวน 5 คน สำนักงานเขตบางบอน กรุงเทพมหานครที่มีประสบการณ์ทางด้านการบริหารอย่างน้อย 5 ปีขึ้นไป

5. ผู้วิจัยนำแบบสัมภาษณ์ที่ได้มาตรวจสอบความถูกต้องสมบูรณ์จากนั้นจึงนำแบบสัมภาษณ์ที่มีความถูกต้องครบถ้วนมาจัดเรียงข้อมูล เพื่อนำมาวิเคราะห์ข้อมูลในขั้นตอนต่อไป

**4. การวิเคราะห์ข้อมูล**

ข้อมูลที่ได้จากระดับศึกษาการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร ครั้งนี้ ผู้วิจัยนำมาวิเคราะห์โดยใช้โปรแกรมสำเร็จรูป ดังนี้

1. วิเคราะห์สถานภาพของผู้ตอบแบบสอบถาม ประกอบด้วย เพศ วุฒิการศึกษา และสถานภาพการดำรงตำแหน่ง โดยใช้ค่าความถี่ และค่าร้อยละ

2. วิเคราะห์ระดับการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร ใน 6 ด้าน ดังนี้ 1) การสำรวจความต้องการการนิเทศ 2) การวางแผนการนิเทศ 3) การเตรียมการนิเทศ 4) การดำเนินการนิเทศ 5) การสร้างสื่อและเครื่องมือนิเทศ และ6) การประเมินผลและปรับปรุงแก้ไขโดยใช้ค่าเฉลี่ย (μ) และส่วนเบี่ยงเบนมาตรฐาน (σ) โดยมีเกณฑ์การแปลความหมายของค่าเฉลี่ย ดังนี้ (บุญชม ศรีสะอาด. 2546, น.102)

ค่าเฉลี่ย 4.50 – 5.00 หมายถึง มีการปฏิบัติในระดับมากที่สุด

ค่าเฉลี่ย 3.50 – 4.49 หมายถึง มีการปฏิบัติในระดับมาก

ค่าเฉลี่ย 2.50 – 3.49 หมายถึง มีการปฏิบัติในระดับปานกลาง

ค่าเฉลี่ย 1.50 – 2.49 หมายถึง มีการปฏิบัติในระดับน้อย

ค่าเฉลี่ย 1.00 – 1.49 หมายถึง มีการปฏิบัติในระดับน้อยที่สุด

3. การวิเคราะห์ข้อมูลที่ได้จากแบบสัมภาษณ์นำมาวิเคราะห์ข้อมูลเชิงเนื้อหา (Content Analysis) และสังเคราะห์ข้อมูลเป็นความเรียง

**ผลการวิจัย**

การวิเคราะห์ข้อมูลเกี่ยวกับการนิเทศภายในของผู้บริหารสถานศึกษาโรงเรียน คงโครัดอุทิศ สำนักงานเขตบางบอน กรุงเทพมหานคร นำเสนอในรูปของค่าเฉลี่ย และส่วนเบี่ยงเบนมาตรฐาน ดังตารางที่ 1

ตารางที่ 1 แสดงค่าเฉลี่ย และส่วนเบี่ยงเบนมาตรฐาน การนิเทศภายในของผู้บริหารสถานศึกษา โรงเรียนคงโครัดอุทิศ สำนักงานเขตบางบอน กรุงเทพมหานครโดยรวม 6 ด้าน

(N = 38)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **การนิเทศภายในของผู้บริหารสถานศึกษา** | | สภาพปัจจุบัน | | | | สภาพที่พึงประสงค์ | | | | |
| μ | σ | ระดับ | อันดับ | | μ | σ | ระดับ | อันดับ |
| 1 | ด้านการสำรวจความต้องการนิเทศ | 3.84 | 0.89 | มาก | 6 | 4.60 | | 0.73 | มากที่สุด | 4 |
| 2 | ด้านการวางแผนนิเทศ | 3.95 | 0.89 | มาก | 4 | 4.56 | | 0.72 | มากที่สุด | 5 |
| 3 | ด้านการเตรียมการนิเทศ | 3.94 | 0.87 | มาก | 5 | 4.61 | | 0.70 | มากที่สุด | 3 |
| 4 | ด้านการดำเนินการนิเทศ | 4.42 | 0.80 | มาก | 1 | 4.41 | | 0.65 | มาก | 6 |
| 5  6 | ด้านการสร้างสื่อและเครื่องมือนิเทศ  ด้านการประเมินผลและปรับปรุงแก้ไข | 4.32  4.25 | 0.87  0.88 | มาก  มาก | 2  3 | 4.76  4.79 | | 0.69  0.66 | มากที่สุด  มากที่สุด | 2  1 |
|  | รวม | 4.**10** | 0.**87** | มาก |  | **4.62** | | **0.70** | มากที่สุด | |

จากตารางที่ 4.2 พบว่า สภาพปัจจุบันของการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมาก (µ=4.10) โดยด้านการดำเนินการนิเทศ มีค่าเฉลี่ยสูงสุดอยู่ในระดับมาก (µ= 4.42) รองลงมาคือ ด้านการสร้างสื่อและเครื่องมือนิเทศ มีค่าเฉลี่ยอยู่ในระดับมาก (µ= 4.32) ด้านการประเมินผลและปรับปรุงแก้ไข มีค่าเฉลี่ยอยู่ในระดับมาก (µ=4.25) ด้านการวางแผน มีค่าเฉลี่ยอยู่ในระดับมาก (µ=3.95) ด้านการเตรียมการนิเทศ มีค่าเฉลี่ยอยู่ในระดับมาก (µ=3.94) และด้านการสำรวจความต้องการนิเทศมีค่าเฉลี่ยอยู่ในระดับมาก (µ=-3.84)

สภาพที่พึงประสงค์ของการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมากที่สุด (µ=4.62) โดยด้านการประเมินผลและปรับปรุงแก้ไขมีค่าเฉลี่ยสูงสุด อยู่ในระดับมากที่สุด(µ= 4.79) รองลงมาคือ ด้านการสร้างสื่อและเครื่องมือนิเทศมีค่าเฉลี่ยอยู่ในระดับมากที่สุด(µ= 4.76) ด้านการเตรียมการนิเทศมีค่าเฉลี่ยอยู่ในระดับมากที่สุด(µ=4.61)ด้านการสำรวจความต้องการนิเทศมีค่าเฉลี่ยอยู่ในระดับมากที่สุด (µ=4.60) ด้านการวางแผน นิเทศให้เป็นระบบมีค่าเฉลี่ยอยู่ในระดับมากที่สุด (µ=4.56) และด้านการดำเนินการนิเทศมีค่าเฉลี่ยอยู่ในระดับมาก(µ=4.41)

**สรุปผลและอภิปรายผล**

**สรุปผล**

สภาพปัจจุบันการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมาก เมื่อพิจารณาเป็นรายด้านพบว่า ด้านการดำเนินการนิเทศมีค่าเฉลี่ยสูงสุดอยู่ในระดับมาก รองลงมา คือ ด้านการสร้างสื่อและเครื่องมือนิเทศมีค่าเฉลี่ยอยู่ในระดับมาก และค่าเฉลี่ยต่ำสุด คือ ด้านการสำรวจความต้องการนิเทศมีค่าเฉลี่ยอยู่ในระดับมาก

สภาพที่พึงประสงค์การนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมากที่สุด เมื่อพิจารณาเป็นรายด้าน พบว่า การประเมินผลและปรับปรุงแก้ไข มีค่าเฉลี่ยสูงสุด อยู่ในระดับมากที่สุด รองลงมา คือ ด้านการสร้างสื่อและเครื่องมือนิเทศมีค่าเฉลี่ยอยู่ในระดับมากที่สุด และค่าเฉลี่ยต่ำสุด คือ ด้านการดำเนินการนิเทศมีค่าเฉลี่ยอยู่ในระดับมาก

โดยมีรายละเอียดของผลการวิจัยในแต่ละด้าน ดังนี้

ด้านการสำรวจความต้องการการนิเทศสภาพปัจจุบันการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมมีค่าเฉลี่ยอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษามีการพัฒนาคุณภาพการศึกษาให้บรรลุจุดมุ่งหมายตามมาตรฐานที่กำหนดมีค่าเฉลี่ยสูงสุด รองลงมาคือ ผู้บริหารสถานศึกษากำหนดทางเลือกในการแก้ไขปัญหาโดยใช้วิธีการให้คำปรึกษาแนะนำ และให้ความช่วยเหลือแก่คณะครูผู้สอนเสมอส่วนผู้บริหารสถานศึกษาสำรวจความต้องการและวิเคราะห์สาเหตุของปัญหาการนิเทศภายในสถานศึกษามีค่าเฉลี่ยต่ำสุด

เมื่อพิจารณาสภาพที่พึงประสงค์การนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมมีค่าเฉลี่ยอยู่ในระดับมากที่สุด เมื่อพิจารณาเป็นรายข้อพบว่า ผู้บริหารสถานศึกษามีการพัฒนาคุณภาพการศึกษาให้บรรลุจุดมุ่งหมายตามมาตรฐานที่กำหนดมีค่าเฉลี่ยสูงสุด รองลงมา คือ ผู้บริหารสถานศึกษาและคณะครูร่วมกันในการพัฒนาคุณภาพการศึกษาและยกระดับคุณภาพของผู้เรียนให้สูงขึ้น ส่วนผู้บริหารสถานศึกษา และครูผู้สอนร่วมมือกันวิเคราะห์สภาพความสำเร็จในการนิเทศการสอนที่ต้องการให้เกิดขึ้นภายในสถานศึกษามีค่าเฉลี่ยต่ำสุด

ด้านการวางแผนสภาพปัจจุบันการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมมีค่าเฉลี่ยอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาจัดทำแผนการนิเทศภายในสถานศึกษามีค่าเฉลี่ยสูงสุด รองลงมาคือ ผู้บริหารสถานศึกษามีกระบวนการในการวางแผนจัดเตรียมข้อมูลเพื่อรองรับการนิเทศภายในสถานศึกษาส่วนผู้บริหารสถานศึกษากำหนดนโยบายและ แนวทางในการนิเทศภายในสถานศึกษาอย่างชัดเจนมีค่าเฉลี่ยต่ำสุด

เมื่อพิจารณาสภาพที่พึงประสงค์การนิเทศภายในของผู้บริหารสถานศึกษา โรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมมีค่าเฉลี่ยอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาจัดทำแผนการนิเทศภายในสถานศึกษามีค่าเฉลี่ยสูงสุด รองลงมาคือ ผู้บริหารสถานศึกษาประยุกต์ใช้ทรัพยากรที่มีอยู่อย่างประหยัดและคุ้มค่าในการนิเทศภายในสถานศึกษา ส่วนผู้บริหารสถานศึกษากำหนดกรอบในการนิเทศให้สอดคล้องกับนโยบายที่กำหนดไว้มีค่าเฉลี่ยต่ำสุด

ด้านการเตรียมการนิเทศ สภาพปัจจุบันของการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานครในด้านการเตรียมการนิเทศอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาส่งเสริม สนับสนุนให้ครูจัดเตรียมเครื่องมือ สื่อ เพื่อใช้ในการนิเทศภายในสถานศึกษามีค่าเฉลี่ยสูงสุด รองลงมา คือ ผู้บริหารสถานศึกษามีกระบวนการในการสร้างความเข้าใจระหว่างผู้รับการนิเทศและผู้ให้การนิเทศ ส่วนผู้บริหารสถานศึกษากำหนดนโยบาย และแนวทางในการนิเทศภายในสถานศึกษาอย่างชัดเจนมีค่าเฉลี่ยต่ำสุด

เมื่อพิจารณาสภาพที่พึงประสงค์ของการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานครในด้านการเตรียมการนิเทศโดยรวมอยู่ในระดับมาก เมื่อพิจารณาเป็นรายข้อ ผู้บริหารสถานศึกษาส่งเสริม สนับสนุนให้ครูจัดเตรียมเครื่องมือ สื่อ เพื่อใช้ในการนิเทศภายในสถานศึกษา รองลงมา คือ ผู้บริหารสถานศึกษาประยุกต์ใช้ทรัพยากรที่มีอยู่อย่างประหยัดและคุ้มค่าในการนิเทศภายในสถานศึกษาส่วนผู้บริหารสถานศึกษาส่งเสริม สนับสนุนให้คณะครูผู้สอนเข้ารับการอบรมเพื่อให้เกิดความรู้ความเข้าใจเกี่ยวกับการนิเทศภายในสถานศึกษามีค่าเฉลี่ยต่ำสุด

ด้านการดำเนินการนิเทศ สภาพปัจจุบันของการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานครในด้านการดำเนินการนิเทศอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาจัดกิจกรรมการนิเทศร่วมกันของบุคลากรในสถานศึกษาเพื่อการนิเทศภายในสถานศึกษามีประสิทธิภาพมีค่าเฉลี่ยสูงสุด รองลงมา คือ ผู้บริหารสถานศึกษาคำนึงถึงความเหมาะสมและความสอดคล้องกับสภาพปัจจุบันในการนิเทศภายในสถานศึกษาส่วนผู้บริหารสถานศึกษามีการการประชุม เยี่ยมชั้นเรียนและสังเกตการสอนของครูตามวันเวลาที่กำหนดมีค่าเฉลี่ยต่ำสุด

สภาพที่พึงประสงค์ของการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานครในด้านการบ่งชี้ความรู้ด้านการดำเนินการนิเทศ โดยรวมอยู่ในระดับมากที่สุด เมื่อพิจารณาเป็นรายข้อ ผู้บริหารสถานศึกษากำหนดให้มีการจัดกิจกรรมผู้บริหารสถานศึกษามีนโยบายให้บุคลากรทุกฝ่ายมีส่วนร่วมในการนิเทศภายในสถานศึกษามีค่าเฉลี่ยสูงสุดรองลงมา คือ ผู้บริหารสถานศึกษาคำนึงถึงความเหมาะสมและความสอดคล้องกับสภาพปัจจุบันในการนิเทศภายในสถานศึกษาส่วนผู้บริหารสถานศึกษามีการการประชุม เยี่ยมชั้นเรียนและสังเกตการสอนของครูตามวันเวลาที่กำหนดมีค่าเฉลี่ยต่ำสุด

ด้านการสร้างสื่อและเครื่องมือนิเทศ สภาพปัจจุบันสภาพปัจจุบันของการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานครในด้านการดำเนินการนิเทศอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาส่งเสริม สนับสนุน ให้มีการใช้สื่อ/เครื่องมือสำหรับการนิเทศภายในสถานศึกษาทุกครั้งมีค่าเฉลี่ยสูงสุดรองลงมา คือ ผู้บริหารสถานศึกษาศึกษารายละเอียดเกี่ยวกับการสร้างเครื่องมือที่ใช้ในการนิเทศภายในสถานศึกษาส่วนผู้บริหารสถานศึกษามีการประเมินผลการใช้สื่อ และเพื่อหาทางปรับปรุงพัฒนาสื่อการเรียนการสอนมีค่าเฉลี่ยต่ำสุด

เมื่อสภาพที่พึงประสงค์ของการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานครในด้านการบ่งชี้ความรู้ด้านการดำเนินการนิเทศ โดยรวมอยู่ในระดับ มากที่สุด เมื่อพิจารณาเป็นรายข้อ ผู้บริหารสถานศึกษาวิเคราะห์จุดเด่นของสถานศึกษาเพื่อใช้ในการสร้างเครื่องมือให้บรรลุวัตถุประสงค์ที่กำหนดมีค่าเฉลี่ยสูงสุดรองลงมา คือ ผู้บริหารสถานศึกษาส่งเสริม สนับสนุน ให้มีการใช้สื่อ/เครื่องมือสำหรับการนิเทศภายในสถานศึกษาทุกครั้ง ส่วนผู้บริหารสถานศึกษาและคณะครูร่วมกันจัดเตรียมเอกสารหรือสื่อการสอนต่าง ๆเพื่อให้พร้อมรับการนิเทศภายในสถานศึกษาค่าเฉลี่ยต่ำสุด

ด้านการประเมินและปรับปรุงแก้ไขสภาพปัจจุบันของการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานครในด้านการประเมินและปรับปรุงแก้ไขอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษามีกระบวนการในการวัด และประเมินผลที่ชัดเจนสามารถตรวจสอบผลการปฏิบัติงานได้ตามแผนงาน/โครงการที่กำหนดมีค่าเฉลี่ยสูงสุดรองลงมา คือ ผู้บริหารสถานศึกษาและคณะครูผู้สอนร่วมกันแก้ไข ปัญหาและอุปสรรคในการนิเทศภายในสถานศึกษาส่วนผู้บริหารสถานศึกษาสร้างขวัญและกำลังใจในการปฏิบัติหน้าที่ของครูผู้สอนอยู่เสมอมีค่าเฉลี่ยต่ำสุด

เมื่อสภาพที่พึงประสงค์ของการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานครในด้านการบ่งชี้ความรู้ด้านการประเมิน และปรับปรุงแก้ไขโดยรวมอยู่ในระดับมากที่สุด เมื่อพิจารณาเป็นรายข้อ ผู้บริหารสถานศึกษาและคณะครูผู้สอนร่วมกันวิเคราะห์ ปัญหา อุปสรรคที่เกิดขึ้นในการนิเทศภายในสถานศึกษามีค่าเฉลี่ยสูงสุดรองลงมา คือ ผู้บริหารสถานศึกษาสร้างความตระหนักให้ครูผู้สอนเกิดความศรัทธาในวิชาชีพและการปฏิบัติกิจกรรมการนิเทศภายในสถานศึกษาให้สำเร็จลุล่วงไปด้วยดีส่วนผู้บริหารสถานศึกษามีการกำกับ ติดตาม ความก้าวหน้าในการดำเนินงานนิเทศภายในสถานศึกษาเพื่อแก้ปัญหาการจัดการเรียนการสอนมีค่าเฉลี่ยต่ำสุด

แนวทางทางการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานคร

ด้านการสำรวจความต้องการการนิเทศ

แนวทางในการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานคร ด้านการสำรวจความต้องการการนิเทศ ประกอบด้วย 3 แนวทาง 1)การจัดประชุมเพื่อสร้างวิสัยทัศน์หรือสร้างเป้าหมายร่วมกันระหว่างผู้นิเทศ และผู้รับการนิเทศ 2)การจัดทำข้อมูลสารสนเทศพื้นฐานเพื่อวิเคราะห์สภาพปัญหาที่เกิดขึ้นเพื่อการดำเนินงานร่วมกัน ด้วยการใช้สื่อและวิธีการที่หลากหลาย 3)การวิเคราะห์จากประเด็นการนิเทศมากำหนดค่าเป้าหมายการพัฒนาตามมาตรฐานที่กำหนด

ด้านการวางแผน

แนวทางในการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานคร ด้านการวางแผน ประกอบด้วย 3 แนวทาง1)ประชุมวางแผนถึงแนวทางการนิเทศภายในกำหนดกิจกรรมที่จะดำเนินการโครงการกิจกรรมต่าง ๆ2)แต่งตั้งคณะกรรมการวางแผน และจัดกิจกรรมการนิเทศภายในสถานศึกษา3)การจัดทำข้อมูลในการพิจารณาวางแผนการดำเนินงานตามประเด็นการนิเทศ

ด้านการเตรียมการนิเทศ

แนวทางในการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานคร ด้านการเตรียมการนิเทศ ประกอบด้วย 3 แนวทาง1)การสร้างความเข้าใจระหว่างผู้รับการนิเทศ และผู้ให้การนิเทศเพื่อแลกเปลี่ยนความคิดเห็นและประสบการณ์ 2)การปฏิบัติตามแผนงานโครงการนิเทศภายในสถานศึกษาให้สอดคล้องกับงานและบุคคลที่รับการนิเทศ 3)การดำเนินการตามโครงการนิเทศที่กำหนด โดยคำนึงถึงหลักการนิเทศ และงบประมาณ

ด้านการดำเนินการนิเทศ

แนวทางในการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานคร ด้านการดำเนินการนิเทศ ประกอบด้วย 3 แนวทาง 1)ประชุมชี้แจงให้ครูเข้าใจบทบาทของผู้นิเทศ และผู้รับการนิเทศ 2)บุคลากรทุกฝ่ายมีส่วนร่วมดำเนินการนิเทศให้กับครูอย่างมีลำดับขั้นตอน ระยะเวลา และใช้เครื่องมือตามที่กำหนด 3)สงเสริมการทำงานเป็นทีมใหคําปรึกษารวมแกปญหาโดยใชเทคนิค

ด้านการสร้างสื่อและเครื่องมือ

แนวทางในการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานคร ด้านการสร้างสื่อและเครื่องมือนิเทศ ประกอบด้วย 3 แนวทาง 1)การสร้างเครื่องมือการนิเทศเพื่อเก็บข้อมูลเป็นแนวทางในการแก้ปัญหาการนิเทศภายในสถานศึกษา 2)การจัดทำคู่มือการนิเทศภายในเป็นประโยชน์ในการแก้ปัญหา ปรับปรุง และพัฒนาคุณภาพการศึกษา 3)การให้ความรู้หรือแสวงหาความรู้จากเอกสารต่าง ๆ และการจัดฝึกอบรม

ด้านการประเมินผลและปรับปรุงแก้ไข

แนวทางในการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานคร ด้านการประเมินผลและปรับปรุงแก้ไข ประกอบด้วย 3 แนวทาง 1)การประเมินตามเกณฑ์ที่กำหนดผลสัมฤทธิ์ตามวัตถุประสงค 2)สนับสนุนบุคลากรทุกคนมีสวนรวมในการประเมินผลการนิเทศ 3)รายงานผลการนิเทศต่อผู้เกี่ยวข้องนำผลการนิเทศที่เป็นปัญหา อุปสรรค และข้อเสนอแนะไปพัฒนาการนิเทศในครั้งต่อไป

**อภิปรายผล**

จากผลการวิจัยสภาพปัจจุบันการนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานครโดยรวมทั้ง 6 ด้าน มีค่าเฉลี่ยอยู่ในระดับมาก เมื่อพิจารณาเป็นรายด้าน พบว่า การดำเนินการนิเทศ มีค่าเฉลี่ยสูงสุดอยู่ในระดับมาก ทั้งนี้อาจเป็นเพราะผู้บริหารสถานศึกษาจัดกิจกรรมการนิเทศร่วมกันของบุคลากรในสถานศึกษาเพื่อการนิเทศภายในสถานศึกษามีประสิทธิภาพและคำนึงถึงความเหมาะสมและความสอดคล้องกับสภาพปัจจุบันในการนิเทศภายในสถานศึกษาซึ่งสอดคล้องกับแนวคิดของ กระทรวงศึกษาธิการ (2554) ได้กล่าวว่า การดำเนินงานการนิเทศของงานส่งเสริมและพัฒนาระบบการนิเทศและการจัดกระบวนการเรียนรู้เพื่อเป็นแนวทางในการส่งเสริม และพัฒนาระบบการนิเทศ และการจัดกระบวนการเรียนรู้ของสถานศึกษา สอดคล้องกับงานวิจัยของ สายวินิตย์ ดวงสนาม (2561) ได้ศึกษาวิจัยเรื่อง การนิเทศภายในสถานศึกษาของโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสระบุรี เขต 2 โดยมีวัตถุประสงค์ศึกษาการนิเทศภายในสถานศึกษาของโรงเรียนขยายโอกาสทางการศึกษา สังกัดสำนักงานการศึกษาประถมศึกษาสระบุรี เขต 2 ผลการวิจัยพบว่า การนิเทศภายในสถานศึกษาของโรงเรียนขยายโอกาสทางการศึกษาสังกัดสำนักงานเขตพื้นที่การศึกษาประถมศึกษาสระบุรี เขต 2 ในภาพรวมอยู่ในระดับมากและสอดคล้องกับงานวิจัยของ พุทธชาด แสนอุบล (2560) ได้ศึกษาวิจัยเรื่อง สภาพปัญหา และแนวทางการปรับปรุงการนิเทศภายในโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษา เขต 20 โดยมีวัตถุประสงค์เพื่อศึกษาสภาพ ปัญหา และแนวทางการปรับปรุงการนิเทศภายในโรงเรียน มัธยมศึกษา ผลการวิจัยพบว่า สภาพการดำเนินการการนิเทศภายในของโรงเรียนมัธยมศึกษาขนาดเล็กขนาดกลาง และขนาดใหญ่ โดยรวมและทุกรายด้านสามารถปฏิบัติได้จริงในระดับมาก

เมื่อพิจารณาสภาพที่พึงประสงค์ของการนิเทศภายในของผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมากที่สุด เมื่อพิจารณาเป็นรายด้านพบว่า ด้านการประเมินผลและปรับปรุงแก้ไข มีค่าเฉลี่ยสูงสุด อยู่ในระดับมากที่สุดที่สุด ทั้งนี้อาจเป็นเพราะ ผู้บริหารสถานศึกษามีกระบวนการในการวัด และประเมินผลที่ชัดเจนสามารถตรวจสอบผลการปฏิบัติงานได้ตามแผนงาน/โครงการที่กำหนด และร่วมกันแก้ไขปัญหา และอุปสรรคในการนิเทศภายในสถานศึกษาซึ่งสอดคล้องกับแนวคิดของ หน่วยศึกษานิเทศก์สำนักงาน กศน.(2555) ได้กล่าวว่า การนิเทศควรเริ่มจากการรับรู้สภาพปัญหา และความต้องการร่วมกันของบุคลากรภายในสถานศึกษาถ้าหากผู้บริหารหรือผู้นิเทศดำเนินงานไปโดยที่ครู และบุคลากรผู้เกี่ยวข้องยังไม่ทราบว่าเป็นปัญหาหรือยังไม่เห็นความจำเป็นที่จะต้องกระทำครู และบุคลากรเหล่านั้นก็มักจะไม่ให้ความสำคัญหรือไม่มีความสนใจในการปฏิบัติงานดังนั้นจึงควรศึกษาสภาพปัญหา และความต้องการโดยมีการประชุมชี้แจงประชุมระดมความคิดเห็นหรือวิธีการอ่านอื่นใดก็ได้เพื่อให้ครูผู้รับ การนิเทศได้รับรู้ว่าตัวเขาเองเป็นบุคคลหนึ่งที่จะต้องร่วมแก้ปัญหาหรือดำเนินการอย่างหนึ่งอย่างใด เพื่อให้คุณภาพการจัดการศึกษาของสถานศึกษาดีขึ้นกว่าเดิม และสอดคล้องกับงานวิจัยของ ยุทธศักดิ์ หาดเคลือบ (2564) ได้ศึกษาวิจัยเรื่อง รูปแบบการนิเทศภายในของสถานศึกษาขนาดเล็กสังกัดสำนักงานเขตพื้นที่ การศึกษาประถมศึกษาอุตรดิตถ์เขต 1 โดยมีวัตถุประสงค์เพื่อศึกษาสภาพ และความต้องการ และรูปแบบการนิเทศภายในของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษาอุตรดิตถ์ เขต 1 ผลการวิจัยพบว่า ผลการศึกษาสภาพปัจจุบันโดยภาพรวมอยู่ในระดับมาก สภาพที่พึงประสงค์ โดยภาพรวมอยู่ในระดับมากที่สุด และสอดคล้องกับงานวิจัยของ ภีชาวิชญ์ ยางงาม (2564) ได้ศึกษาวิจัยเรื่อง กระบวนการนิเทศภายในโรงเรียนบรรหารแจ่มใสวิทยา 3โดยมีวัตถุประสงค์เพื่อทราบกระบวนการนิเทศภายในโรงเรียนบรรหาร แจ่มใสวิทยา 3 เพื่อทราบผลเปรียบเทียบกระบวนการนิเทศภายใน ผลการวิจัยพบวา สภาพปจจุบันและสภาพที่พึงประสงคกระบวนการนิเทศภายในโรงเรียนบรรหารแจ่มใสวิทยา 3ผลการวิจัยพบวา สภาพปจจุบันการนิเทศภายในของผู้บริหารสถานศึกษาโดยรวมอยู่ในระดับมาก สวนสภาพที่พึงประสงคการนิเทศภายในของผู้บริหารสถานศึกษาโดยรวมอยู่ในระดับมากที่สุด

**ข้อเสนอแนะ**

จากผลการวิจัยพบว่า การนิเทศภายในของผู้บริหารสถานศึกษาโรงเรียนคงโครัดอุทิศ กรุงเทพมหานคร มีข้อเสนอแนะดังนี้

**ข้อเสนอแนะเพื่อการปฏิบัติ**

1. ด้านการสำรวจความต้องการการนิเทศ ผู้บริหารสถานศึกษาควรจะสำรวจความต้องการและวิเคราะห์สาเหตุของปัญหาการนิเทศภายในสถานศึกษา และผู้บริหารสถานศึกษามีการพัฒนาคุณภาพการศึกษาให้บรรลุจุดมุ่งหมายตามมาตรฐานที่กำหนด โดยการจัดประชุมเพื่อสร้างวิสัยทัศน์หรือสร้างเป้าหมายร่วมกันระหว่างผู้นิเทศและผู้รับการนิเทศ จัดทำข้อมูลสารสนเทศพื้นฐาน เพื่อวิเคราะห์สภาพปัญหาที่เกิดขึ้นเพื่อการดำเนินงานร่วมกัน ด้วยการใช้สื่อและวิธีการที่หลากหลาย และวิเคราะห์จากประเด็นการนิเทศมากำหนดค่าเป้าหมายการพัฒนาตามมาตรฐานที่กำหนด

2. ด้านการวางแผนนิเทศ ผู้บริหารสถานศึกษาควรจะกำหนดนโยบาย และแนวทางในการนิเทศภายในสถานศึกษาอย่างชัดเจน และผู้บริหารสถานศึกษาจัดทำแผนการนิเทศภายในสถานศึกษาโดยเน้นการส่วนร่วมของครูและบุคลากรในโรงเรียนอย่างแท้จริงโดยประชุมวางแผนถึงแนวทางการนิเทศภายในกำหนดกิจกรรมที่จะดำเนินการโครงการกิจกรรมต่าง ๆ แต่งตั้งคณะกรรมการวางแผน และจัดกิจกรรมการนิเทศภายในสถานศึกษา และจัดทำข้อมูลในการพิจารณาวางแผนการดำเนินงานตามประเด็นการนิเทศ

3. ด้านการเตรียมการนิเทศ ผู้บริหารสถานศึกษาควรจะกำหนดนโยบาย และแนวทางในการนิเทศภายในสถานศึกษาอย่างชัดเจน และผู้บริหารสถานศึกษาส่งเสริม สนับสนุนให้ครูจัดเตรียมเครื่องมือ สื่อ เพื่อใช้ในการนิเทศภายในสถานศึกษาโดยการสร้างความเข้าใจระหว่างผู้รับการนิเทศ และผู้ให้การนิเทศเพื่อแลกเปลี่ยนความคิดเห็น และประสบการณ์ ปฏิบัติตามแผนงานโครงการนิเทศภายในสถานศึกษาให้สอดคล้องกับงาน และบุคคลที่รับการนิเทศ ดำเนินการตามโครงการนิเทศที่กำหนดโดยคำนึงถึงหลักการนิเทศ และงบประมาณ

4. ด้านการดำเนินการนิเทศสอน ผู้บริหารสถานศึกษาควรจะมีการการประชุมเยี่ยมชั้นเรียนและสังเกตการสอนของครูตามวันเวลาที่กำหนด และผู้บริหารสถานศึกษาดำเนินการนิเทศภายในอย่างเป็นระบบและต่อเนื่องโดยโดยประชุมชี้แจงให้ครูเข้าใจบทบาทของผู้นิเทศ และผู้รับการนิเทศบุคลากรทุกฝ่ายมีส่วนร่วมดำเนินการนิเทศให้กับครูอย่างมีลำดับขั้นตอน ระยะเวลา และใช้เครื่องมือตามที่กำหนด สงเสริมการทำงานเป็นทีมใหคำปรึกษาร่วมแกปญหาโดยใชเทคนิคต่าง ๆ

5. ด้านการสร้างสื่อและเครื่องมือนิเทศผู้บริหารสถานศึกษาควรจะวิเคราะห์จุดเด่นของสถานศึกษาเพื่อใช้ในการสร้างเครื่องมือให้บรรลุวัตถุประสงค์ที่กำหนด และผู้บริหารสถานศึกษาวิเคราะห์จุดเด่นของสถานศึกษาเพื่อใช้ในการสร้างเครื่องมือให้บรรลุวัตถุประสงค์ที่กำหนด โดยการสร้างเครื่องมือการนิเทศเพื่อเก็บข้อมูลเป็นแนวทางในการแก้ปัญหาการนิเทศภายในสถานศึกษา จัดทำคู่มือการนิเทศภายในเป็นประโยชน์ในการแก้ปัญหา ปรับปรุงและพัฒนาคุณภาพการศึกษา ให้ความรู้หรือแสวงหาความรู้จากเอกสารต่าง ๆ และการจัดฝึกอบรม

6. ด้านการประเมินผล และปรับปรุงแก้ไขผู้บริหารสถานศึกษาควรจะวิเคราะห์จุดเด่นของสถานศึกษาเพื่อใช้ในการสร้างเครื่องมือให้บรรลุวัตถุประสงค์ที่กำหนด และผู้บริหารสถานศึกษา และคณะครูผู้สอนร่วมกันวิเคราะห์ปัญหาอุปสรรคที่เกิดขึ้นในการนิเทศภายในสถานศึกษาโดยการประเมินตามเกณฑ์ที่กำหนดผลสัมฤทธิ์ตามวัตถุประสงค สนับสนุนบุคลากรทุกคนมีสวนร่วมในการประเมินผลการนิเทศ รายงานผลการนิเทศต่อผู้เกี่ยวข้องนำผลการนิเทศที่เป็นปัญหา อุปสรรค และข้อเสนอแนะไปพัฒนาการนิเทศในครั้งต่อไป

**ข้อเสนอแนะสำหรับการวิจัยครั้งต่อไป**

1. ควรมีการศึกษาการนิเทศภายในของผู้บริหารสถานศึกษาในโรงเรียน โดยทำการศึกษาทั้งเขตบางบอน กรุงเทพมหานคร เพื่อปรับปรุงพัฒนาคุณภาพการศึกษาให้ดียิ่งขึ้น

2. ควรมีการศึกษาปัจจัยที่เกี่ยวข้องกับการพัฒนารูปแบบการนิเทศภายในของผู้บริหารสถานศึกษาในโรงเรียนทั้งเขตบางบอน กรุงเทพมหานคร เพื่อปรับปรุงพัฒนาคุณภาพการศึกษาให้ดียิ่งขึ้น

3. ควรมีการศึกษาปัญหาและแนวทางการพัฒนาการนิเทศภายในของผู้บริหารสถานศึกษาในโรงเรียนทั้งเขตบางบอน กรุงเทพมหานคร เพื่อปรับปรุงพัฒนาคุณภาพการศึกษาให้ดียิ่งขึ้น

**เอกสารอ้างอิง**

กระทรวงศึกษาธิการ.(2554).หลักสูตรแกนกลางการศึกษาขั้นพื้นฐาน.กรุงเทพ:โรงพิมพ์ชุมชนสหกรณ์การเกษตรแห่งประเทศไทย จำกัด.

จิติมา วรรณศรี. (2557).การบริหารงานวิชาการในสถานศึกษา. พิษณุโลก: รัตนสุวรรณ การพิมพ์ 3

บุญชม ศรีสะอาด.(2546). การพัฒนาหลักสูตรและการวิจัยเกี่ยวกับหลักสูตร.กรุงเทพฯ: สุวีริยาสาสน.

พุทธชาด แสนอุบล.(2560).สภาพปัญหาและแนวทางการปรับปรุงการนิเทศภายในโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาเขต20.วิทยานิพนธ์ กศ.ม., บัณฑิตวิทยาลัย:มหาวิทยาลัยบูรพา.

ภีชาวิชญ์ ยางงาม.(2564).กระบวนการนิเทศภายในโรงเรียนบรรหารแจ่มใสวิทยา 3.การค้นคว้าอิสระนี้เป็นส่วนหนึ่งของการศึกษาตามหลักสูตรศึกษาศาสตรมหาบัณฑิต สาขาวิชาการบริหารการศึกษา แผน ข ระดับปริญญามหาบัณฑิต ภาควิชาการบริหารการศึกษา บัณฑิตวิทยาลัย มหาวิทยาลัยศิลปากร.

ยุทธศักดิ์ หาดเคลือบ.(2564).รูปแบบการนิเทศภายในของสถานศึกษาขนาดเล็กสังกัดสำนักงานเขตพื้นที่ การศึกษาประถมศึกษาอุตรดิตถ์เขต 1.วิทยานิพนธ์นี้เป็นส่วนหนึ่งของการศึกษาตามหลักสูตร.หลักสูตรครุศาสตรมหาบัณฑิต.สาขาวิชาการบริหารการศึกษา คณะครุศาสตร์.มหาวิทยาลัยราชภัฏอุตรดิตถ์.

สานวินิตย์ ดวงสนาม.(2561).การนิเทศภายในสถานศึกษาของโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสระบุรี เขต 2.วิทยานิพนธ์นี้เป็นส่วนหนึ่งของการศึกษาตามหลักสูตร.ปริญญาศึกษาศาสตรมหาบัณฑิต.สาขาวิชาการบริหารการศึกษา.คณะครุศาสตร์อุตสาหกรรม.มหาวิทยาลัยเทคโนโลยีราชมงคลธัญบุรี

หน่วยศึกษานิเทศก์สำนักงานการศึกษานอกระบบและการศึกษา ตามอัธยาศัย.(2555). เอกสารประกอบการบรรยายบทบาทและภารกิจ ของศึกษานิเทศก์ในการส่งเสริมและพัฒนาครูและบุคลากรทางการศึกษา.กรุงเทพฯ: